বিশ্বায়ন
অর্থনৈতিক দিক থেকে বিশ্বায়নের অন্তর্ভুক্ত রয়েছে পণ্য, পরিসেবা এবং পুঁজি, প্রযুক্তি ও উপাত্তের অথর্নৈতিক সম্পদ। বাষ্পীয় শকট, বাষ্পীয় পোত, জেট ইঞ্জিন এবং কনটেইনারবাহী জাহাজ ইত্যাদি পরিবহনের ক্ষেত্রে কতিপয় সুবিধা নিয়ে এসেছে, সেইসাথে টেলিগ্রাফ-এর আধুনিক প্রজন্ম ইন্টারনেট ও মোবাইল ফোন টেলিযোগাযোগের অবকাঠামোর ক্ষেত্রে যুগান্তকারী পরিবর্তন সাধন করেছে। এগুলোর উন্নয়ন বিশ্বায়নের প্রধান উপাদান এবং এগুলো অর্থনীতি ও সাংস্কৃতিক কর্মকাণ্ডের অধিকতর আন্তঃনির্ভরতার সৃষ্টি করেছে।
আন্তর্জাতিক ওপেন সোর্স নেটওয়ার্ক
আন্তর্জাতিক ওপেন সোর্স নেটওয়ার্ক বা আইওএসএন () ইন্টারনেট ও তথ্যপ্রযুক্তি ক্ষেত্রে বিশ্বব্যাপী "মুক্ত" ধ্যানধারনা প্রচরনা ও বিস্তৃতকরনের কাজ করে যাচ্ছে। জাতিসংঘের উন্নয়ন কর্মসূচী ইউএনডিপি ও কানাডার আন্তর্জাতিক গবেষণা কেন্দ্র "ইন্টারন্যাশনাল ডেভলপমেন্ট রিসার্চ সেন্টার" আইডিআরসি সমন্বিতভাবে বিশ্বব্যাপী কাজ করে যাচ্ছে। আইওএসএন "সবার জন্য সফটওয়ার স্বাধীনতা" স্লোগান নিয়ে যাত্র শুরু করে। দক্ষিণ এশীয় প্রশান্ত মহাসাগরীয় অঞ্চলে আইওএসএন তিনটি ভাগে কাজ করছে। আসিয়েন সদস্যভুক্ত দেশগুলো নিয়ে "আসিয়েন+৩", দক্ষিণ এশীয় অঞ্চলের দেশগুলো নিয়ে "দক্ষিণ এশীয় অঞ্চল" ও প্রশান্ত মহাসাগীয় অঞ্চলে বিভক্ত হয়ে আইওএসএন কাজ করছে।